2022 har budt på mange kulturelle fund, og igen i år har museerne i samarbejde med Slots- og Kulturstyrelsen præsenterede en Top 10 over årets imponerende arkæologiske fund og naturvidenskabelige resultater. Her er Nordjylland repræsenteret hele to gange på listen. - Når vi graver i jorden, så dukker fortidens skatte frem. Og med de mange udgravninger vi har haft i 2022, så har arkæologerne haft travlt med at undersøge og dokumentere sporene af fortiden og finde nye brikker til puslespillet om vores fælles historie, fortæller Vicedirektør for Slots- og Kulturstyrelsen, Sidsel Nordengaard og fortsætter. - Hvert fund er på deres egen måde med til at give os ny og værdifuld viden om vores fortid. Og den store variation af fund fra både oldtid og middelalder på årets Top 10 gør os klogere på mange interessante aspekter af menneskers liv, bolig, beklædning, jagt og fiskeri, infrastruktur, søforsvar, ritualer, gravskikke samt hvordan klimaforandringer både nu og da kan spille ind i vores viden om fortiden, fortæller Vicedirektøren. Du kan se listen længere nede i artiklen: Ekstraordinære fund i tid og rum Fundene på årets Top 10 spænder over undersøiske spor af en jægerstenalder boplads i Guldborgsund og deponeringer fra sjældne platforme i Søborg Sø til vigtige spor af Nibes middelalderlige sildefiskeri samt fundamentet til en middelalderbro over Odense Å. Middelalderens helt store erhvervseventyr var sildefiskeri. Og et fund ved Nibe viser, at der måske allerede fra begyndelsen af 1300-tallet har været sildehandel i Nibe. Her fandt man resterne af ikke mindre end 11 sildefiskerhytter, som muligvis er endnu ældre end den ældste historiske kilde om Nibesild fra 1369. Top 10 er udarbejdet af Slots- og Kulturstyrelsen på baggrund af museernes egne indberetninger af fund. Listen angiver fundene i vilkårlig rækkefølge.

Opsummering:
Landets museer har i årets løb haft meget travlt med arkæologiske undersøgelser, og igen i år kan museerne i samarbejde med Slots- og Kulturstyrelsen præsentere en Top 10 over årets imponerende arkæologiske fund og naturvidenskabelige resultater, der er fremkommet rundt omkring i landet i 2022.